114 Laguna La Crete | LekkeSlaap
Vanaf R1 850 per nag(plek vir 5)
114 Laguna La Crete bied verblyf in 'n eenheid wat smaakvol versier is met 'n lieflike see-uitsig. Dit is in 'n veilige seefront-kompleks in Uvongo, 'n kusdorpie in die hartjie van die Hibiscus-kus. Dié dorp is die perfekte plek om KwaZulu-Natal se strande en kus te verken aangesien dit so bekend is vir sy pragtige strande, natuurlike woude en subtropiese klimaat.
Die grondverdieping-eenheid het slaapplek vir maksimum 4 volwassenes met kinders en beskik oor 3 slaapkamers, 2 badkamers en 'n oopplan-leefarea en -kombuis. Die hoofslaapkamer het 'n koningingrootte-bed en 'n en suite-badkamer met 'n bad en 'n stort. Die tweede slaapkamer het 2 enkelbeddens en 'n aparte badkamer met 'n moderne dubbelstort. Die derde slaapkamer het 'n koningingrootte-bed. Elke kamer het 'n waaier. Linne en badhanddoeke word voosien.
Die kombuis is met moderne toebehore toegerus wat 'n yskas-vrieskas, stoof, oond en mikrogolf insluit. Die leefarea het 'n sitkamerstel, 'n TV en 'n boekrak vol leesstof. DStv is beskikbaar. Die eenheid lei na 'n stoep met gasbraaigeriewe, 'n etenstafel en 'n sitarea. Die eenheid het 'n skottelgoedwasser, wasmasjien en 'n tuimeldroër. Die kompleks het 'n gemeenskaplike braai-area, swembad, tennisbaan en veilige parkeerplek.
Gaste kan in die warm Indiese Oseaan duik en snorkel om menigte visse te sien. Ander doendinge in die area sluit branderplankry, seilvaart, kanovaart, visvang, waterski en wildkyk in.